রাজধানীর শাহজাহানপুর রেলওয়ে কলোনির পরিত্যক্ত পানির পাম্পের প্রায় ৮০০ ফুট গভীর একটি পাইপে আটকা পড়‍া শিশুটি এখনো বেঁচে আছে( রাত ১১ঃ০২) । ৪ বছরের শিশু জিয়াদ মতিঝিল মডেল স্কুল এন্ড কলেজের দারোয়ান মো. নাছিরের ছেলে। তাকে উদ্ধারে প্রায় ৭ ঘণ্টা ধরে শ্বাসরুদ্ধকর অভিযান চালাচ্ছে ফায়ার সার্ভিস।ফায়ার সার্ভিসের সহকারী পরিচালক রফিকুল ইসলাম বলেন, ক্রেনের সাহায্যে চিকন পাইপ ৩০ ফুট উপরে তুলে কেটে ফেলা হচ্ছে।তিনি জানান, এক ফুট ব্যাসের এই পাইপে প্রথমে আমরা রশি দিয়ে উদ্ধারের চেষ্টা চালাই। কয়েবার শিশুটি রশিতে ধরেছিল। সে এখনো সারা দিচ্ছে। ৮০০ ফুট গভীরের এ পাইপটিতে শিশুটি এখন ৬০০ ফুট নিচে রয়েছে। অর্থাৎ জীবিত রয়েছে। তাকে জুস ও খাবার সরবরাহ করা হয়েছে। শুক্রবার বিকেল সাড়ে ৪টায় বন্ধুদের সঙ্গে খেলার সময় দুর্ঘটনাবশত জিয়াদ (৪) নামে ওই শিশুটি পরিত্যক্ত পাইপের খোলামুখ দিয়ে প্রায় তিনশ’ ফুট গভীর গর্তে পড়ে যায়। এদিকে এ ঘটনাস্থল পরিদর্শনে স্বরাষ্ট্র প্রতিমন্ত্রী আসাদুজ্জামান খান কামাল পৌঁছেছেন। শিশুটিকে উদ্ধারে পুলিশ ও দমকল বাহিনী তৎপরতা চালিয়ে যাচ্ছে।